# data[].attributes.body
Kuntoutusta järjestetään moniammatillisina yksilöllisinä jaksoina kuntoutuslaitoksessa (avo- tai laitosmuotoisena), jos terapiat ja kurssimuotoinen kuntoutus eivät ole riittäviä ja tarvitaan tiivistä, yksilöllistä, moniammatillista kuntoutuksen toteutusta. Aikuisen kuntoutujan omainen voi osallistua yksilökuntoutukseen osaksi aikaa, lapsen ja nuoren perhe koko kuntoutuksen ajan.

Kuntoutusjaksot jakautuvat sairausryhmäkohtaisiin linjoihin:

aikuisten tai lasten ja nuorten aistivammojen linja, jos ajankohtainen kuntoutustarve liittyy kuulo-, näkö- tai kuulonäkövammaisuuteen

aikuisten neurologinen linja, jos ajankohtainen kuntoutustarve liittyy neurologiseen sairauteen tai muun sairauden tai vammaan aiheuttamiin neurologisiin oireisiin

aikuisten tai lasten ja nuorten tules- ja reumalinja, jos ajankohtainen kuntoutustarve liittyy tuki- ja liikuntaelinsairauteen tai reumasairauteen

aikuisten yleislinja, jos kuntoutustarve liittyy muihin kuin edellä mainittuihin sairauksiin tai vammoihin

lapsen ja nuoren yleis- ja neurologinen linja, jos kuntoutustarve liittyy neurologiseen, neuropsykiatriseen tai muuhun kehitykselliseen sairauteen tai muihin kuin edellä mainittuihin sairauksiin tai vammoihin.

# data[].attributes.body
Kurssille osallistuvan kuntoutujan tulee selviytyä ryhmämuotoisesti järjestetystä ohjelmasta. Sopeutumisvalmennuskurssin tavoitteena on tukea kuntoutujan toimintakykyä sairastumisen tai vammautumisen muuttamassa elämäntilanteessa silloin, kun terveydenhuollosta saadun tiedon, neuvonnan ja sopeutumisvalmennuksen lisäksi tarvitaan laaja-alaista tukea.

Sopeutumisvalmennuskurssi voi sopia myös myöhemmässä sairauden vaiheessa, jos esim. elämäntilanteen muutokset aiheuttavat  tällaisen kurssin tarvetta. Kuntoutuskurssin tavoitteena on kuntoutujan fyysisen, psyykkisen, kognitiivisen ja sosiaalisen toiminta-, opiskelu- ja työkyvyn tavoitteellinen kohentaminen, omahoidon vahvistuminen sekä aktiivisuuden, suoriutumisen ja osallisuuden lisääminen arjessa. Tarkempaa tietoa eri sairausryhmille järjestettävistä kuntoutuskursseista on kuntoutuskurssihaussa.

# data[].attributes.body
Kela järjestää kuntoutus- ja sopeutumisvalmennuskursseja lapsille, nuorille ja aikuisille sekä heidän perheilleen ja lähiomaisilleen.
Kurssit auttavat kuntoutujaa ja hänen perhettään sopeutumaan sairauden tai vamman mukanaan tuomiin muutoksiin tai kuntoutumaan siitä. Kursseilta saat tietoa sairaudestasi, vertaistukea sekä tukea arjen toimintoihin ja niistä suoriutumiseen.
Kurssit toteutetaan ryhmäkuntoutuksena. Lapsille suunnatut kurssit järjestetään perhekursseina, joille vanhemmat ja sisarukset voivat osallistua.

# data[].attributes.body
Kohderyhmänä ovat kuulovammaiset yli 1-vuotiaat alle kouluikäiset lapset, koulunsa aloittavat lapset ja alakoululaiset, joiden vammasta aiheutuu moniammatillisesti toteutettavan kurssimuotoisen kuntoutuksen tarve. Edellytyksenä on se, että opiskelu- ja toimintakykyä voidaan tukea ja edistää suunnitellulla kuntoutuksella. Kuntoutujalla voi myös olla muita sairauksia tai vammoja, mutta hänen ajankohtaisesti tarvitsemansa kuntoutus ja sen tavoitteet vaativat kuulovammaisten kuntoutuksen erityisosaamista. Kuntoutustarpeen tulee olla todettu julkisessa terveydenhuollossa tai yksityisessä terveydenhuollossa. Toteutuksessa kurssit kohdennetaan lapsille seuraavasti: – yli 1-vuotiaille alle kouluikäisille – koulunsa aloittaville – alakoululaisille 3 Palveluntuottajalla on oltava valmius toteuttaa kaikkien näiden kohderyhmien kuntoutusta. Kela ilmoittaa palveluntuottajille, miten kurssit toteutetaan kuntoutuspalvelun mukaisille ikäryhmille sopimuskauden aikana. Kurssille osallistuu 8 kuntoutujaa ja heidän perheensä.

Kuntoutusta varten tarvitaan alle vuoden vanha B-lääkärinlausunto tai vastaavat tiedot sisältävä muu lääketieteellinen selvitys. Vaativana lääkinnällisenä kuntoutuksena toteutettavaan kurssiin tarvitaan hakemuksen liitteeksi julkisessa terveydenhuollossa tehty kuntoutussuunnitelma. Lisäksi vaaditaan Vaativan lääkinnällisen kuntoutuksen hakemuslomake (KU 104).

Lapsen perhe osallistuu aktiivisesti kurssijakson suunnitteluun. Kurssin aikana huomioidaan perheen tarpeet, jotta se saa voimavaroja kuntoutujan tukemiseen sekä kuntoutumisen jatkumiseen arjen toiminnoissa. Perheenjäsenet osallistuvat kuntoutukseen kuntoutussuunnitelman, Kelan kuntoutuspäätöksen sekä kuntoutusohjelman edellyttämällä tavalla.
Kurssille on mahdollista osallistua toistuvasti perustelluista syistä.

Tavoite
Kuntoutuksen tavoitteena on kuntoutujan suoriutumisen ja osallistumisen mahdollistaminen sekä kuntoutujan aktiivisuuden lisääminen kuntoutujalle merkityksellisissä arjen toiminnoissa.

Tämän lisäksi kurssilla on esimerkiksi seuraavia yleisiä tavoitteita:
– auttaa lasta toimimaan arjessa perheenjäsenten kanssa
– auttaa lasta toimimaan ryhmässä tasavertaisesti toisten kanssa
– mahdollisimman hyvän kasvun ja kehityksen tukeminen
– omien voimavarojen ja vahvuuksien tunnistaminen
– vanhempien tukeminen lapsen kasvatukseen liittyvissä erityistilanteissa
– auttaa sisarusta ymmärtämään arjen tilanteita.

Kurssin alussa määritellään kuntoutujaryhmän ja kuntoutujan yksilölliset tavoitteet kurssin yleisten tavoitteiden mukaisesti.

Kurssin toteutus
Suurin osa kurssin toiminnasta tapahtuu ryhmissä. Kuntoutuksen tavoitteisiin pyritään käytännön harjoittelujen, vuorovaikutusta edistävien keskustelujen ja tekemisen avulla. Ryhmän tuella kannustetaan itsenäiseen työskentelyyn sekä hallinnantunteen ja muutosprosessin vahvistamiseen.

Kurssin ohjelma määräytyy osallistujien tarpeiden ja tavoitteiden mukaan. Kurssin alussa kuntoutujan kanssa laaditaan yhdessä tavoitteet. Lisäksi kurssin ohjelmaan kuuluu yksilöllisiä haastatteluja ja tapaamisia. Kurssiohjelmaa täydennetään yksilöllisen tarpeen mukaan yksilöohjauksella ja erityistyöntekijöiden tapaamisilla.

Kurssin henkilöstö
Kurssin toteuttaa moniammatillinen henkilöstö. Tarkemmat tiedot henkilöstöstä ovat palvelulinjan standardissa.

# data[].attributes.body
Kuntoutusohjaajana tehtäväni on tukea vanhempia kasvatukseen ja koulunkäyntiin liittyvissä asioissa, varmistaa kuntoutuksen toteutumisen arkielämässä, osallistua päiväkoti- ja kouluratkaisujen tekemiseen ja ohjata näiden henkilökuntaa kuulon apuvälineiden käytössä. Lisäksi tiedotan perheitä kurssitarjonnasta ja etsin heidän kanssaan heille sopivinta kuntoutuskurssia. Kurssin jälkeen tutustun kurssipalautteeseen ja hyödynnän sitä omassa työssäni ko perheen tukemisessa ja ohjauksessa. Yhteistyöni lapsen perheen kanssa ja asiakkuussuhde kestää parhaimmillaan 18vuotta.